Tiirismaan laturetki (bussikuljetuksella) 4.2.2024
2024-02-04 06:45 - 13:15 UTC | Mikonkadun tilausajopysäkki (Rautatientori, Aleksis Kivenpatsaan ja Helsinki Casinon välissä), Mikonkatu, Helsinki
Tervetuloa hiihtoretkelle Etelä-Suomen yhteen hienoimpaan ja lumivarmimpaan hiihtokohteeseen, Hollolaan!
Osallistumme yhteiskuljetuksella Tiirismaan ladun järjestämään talvitapahtumaan, joka järjestetään su 4.2.2024. Bussin pysäköintipaikalta pääsee suoraan Tiirismaan hienoille laduille. Merkityt reitit vaihtelevat 6 – 25 kilometrin välillä, ja niiden varrella on huoltopisteitä joista saa juotavaa ja evästä. Myös kahvia ja pullaa on todennäköisesti mahdollisuus ostaa reitin varrelta. Otathan siis oman lompankon mukaan huoltopisteitä varten! Jokainen voi hiihtää omaan tahtiin tai halutessaan voi muodostaa hiihtoporukoita. Tarkempaa reitti-infoa saa myös lähtöpaikalla. Omat sukset mukaan.
Alla tarkemmat tiedot retkestä:
Retkelle otetaan 40 hlöä.
Lähtö: Helsingin Mikonkadun tilausajopysäkiltä klo 8.45 (paikalla on oltava klo 8.30)
Takaisin lähtö: klo 14 (takaisin Helsingissä ollaan noin klo 15.15)
Retken pääoppaana toimii: Hugh Fitzpatrick
Retken hinta on: 25€
Tarvitset retkelle mukaan omat sukset, säänmukaiset hiihtovaateet, juotavaa, mahdolliset omat eväät sekä vaihtovaatteet bussiin.
Retki voidaan joutua perumaan, jos lunta ei ole tarpeeksi. Retki toteutuu mikäli saadaan 28 osallistujaa matkaan mukaan.
